Karl Holl

Karl Holl (* 15. máj 1866, Tübingen† 23. máj 1926, Berlín) bol nemecký protestantský teológ a cirkevný historik.

 Životopis 
Karl Holl študoval filozofiu a protestantskú teológiu na Eberhard Karls Universität v Tübingene. Bol členom študentského spolku Normannia .

Po skončení štúdia pôsobil istý čas ako vikár, neskôr obhájil dizertačnú prácu a získal akademický titul Dr. phil. V roku 1891 sa stal repetentom tübingenského evanjelického teologického konviktu.

Od roku 1894 pracoval – aj vďaka Adolfovi Harnackovi – ako pomocná vedecká sila v Pruskej kráľovskej akadémii vied (Königlich-Preußische Akademie der Wissenschaften). V roku 1896 sa habilitoval na evanjelickej teologickej fakulte Friedrich-Wilhelms-Universität v Berlíne.

V roku 1901 sa stal mimoriadnym profesorom cirkevných dejín na Eberhard Karls Universität v Tübingene, od roku 1906 pôsobil ako riadny profesor na Friedrich-Wilhelms-Universität v Berlíne.

V decembri 1914 sa stal riadnym členom Pruskej kráľovskej akadémie vied. V rokoch 1912 až 1926 bol riaditeľom berlínskeho evanjelického teologického konviktu Johanneum.

Karl Holl a Hans Lietzmann (1875 – 1972) založili v roku 1925, mimochodom, dodnes existujúcu, odbornú edíciu Arbeiten zur Kirchengeschichte.

K Hollovým žiakom o. i. patrili aj Dietrich Bonhoeffer (1906 – 1945) a Fritz Blanke (1900 – 1967).

Manželkou Karla Holla bola od roku 1903 Maria Pauline Anna rod. Wucherer. Mali spolu tri deti.

Karl Holl zomrel 23. mája 1926 v Berlíne. Pochovaný je na cintoríne Südwestkirchhof v obci Stahnsdorf, neďaleko Berlína.

 Teológia 
Hollova teológia je výrazne ovplyvnená názormi Baurovej Mladšej tübingenskej teologickej školy.

Holl bol autorom mnohých štúdií o Martinovi Lutherovi, ktorých intencie sú dodnes považované za smerodajné. Vo svojich článkoch interpretoval luteranizmus, jeho spôsob vnímania Boha a náboženstva vôbec, ako „náboženstvo svedomia“ (Gewissensreligion). Holl bol tiež jedným z iniciátorov tzv. Lutherovej renesancie (Lutherrenaissance). Do centra teológie sa u neho dostáva opäť náuka o ospravodlivení.

 Výber z diela 
 Die Sacra Parallela des Johannes Damascenus. 1897.
 Enthusiasmus und Bußgewalt beim griechischen Mönchtum, und Studium zu Symeon der Neuen Theologen. 1898.
 Fragmente vornicänischer Kirchenväter aus den Sacra Parallela. 1899.
 Amphilochius von Ikonium in seinem Verhältnis zu den großen Kappadoziern. 1904.
 Die geist. Übungen des Ignatius von Loyola. Eine psychologische Studie.1905.
 Die Rechtfertigungslehre im Licht der Geschichte des Protestantismus. 1906.
 Was hat die Rechtfertigungslehre dem modernen Menschen zu sagen? 1907.
 Der Modernismus. 1908.
 Johannes Calvin, Rede zur Feier der 400. Wiederkehr des Geburtstages Calvins. 1909.
 Die handschriftliche Überlieferung des Epiphanius. 1910.
 Thomas Chalmers und die Anfänge der kirchlich-sozialen Bewegung. 1913.
 Der Kirchenbegriff des Paulus in seinem Verhältnis zu dem der Urgemeinde. 1921.
 Geschichtliche Aufsätze zur Kirchengeschichte I. Luther. 1921.
 Augustins innere Entwicklung. 1923.
 Urchristentum und Religionsgeschichte. 1924.
 Die Entstehung der vier Fastenzeiten in der griechischen Kirche. 1924.
 Christliche Reden. 1926.
 Geschichtliche Aufsätze zur Kirchengeschichte II. Der Osten. 1927, 1928.
 Geschichtliche Aufsätze zur Kirchengeschichte III. Der Westen. 1928.

 Literatúra 
 LIETZMANN, Hans. Karl Holl. In: Gnomon. 2. Bd., H. 7. 1926. s. 430 – 432. (nekrológ)
 DELIUS, Walter. Holl, Karl. In: Neue Deutsche Biographie. Band 9. Berlin: Duncker & Humblot, 1972. s. 532 f. ISBN 3-428-00190-7.
 UECKER, Thomas. HOLL, Karl. In: Biographisch-Bibliographisches Kirchenlexikon. Band 2. Hamm: Bautz, 1990. s. 1001 – 1003. ISBN 3-88309-032-8.
 ASSEL, Heinrich. Der andere Aufbruch. Die Lutherrenaissance – Ursprünge, Aporien und Wege: Karl Holl, Emanuel Hirsch, Rudolf Hermann (1910 – 1935). Göttingen: Vandenhoeck & Ruprecht, 1994. 528 s. ISBN 978-3-525-56279-6.
 WALTER, Gregory A. Karl Holl (1866 – 1926) and the recovery of promise in Luther. In: Lutheran Quarterly 25. 2011. s. 398 – 413.

 Iné projekty 

 Externé odkazy 
 portal.dnb.de
 deutsche-digitale-bibliothek.de 
 bibliothek.bbaw.de 

 Zdroj 

Kategória:Nemeckí teológovia
Kategória:Protestantskí teológovia
Kategória:Cirkevní historici
Kategória:Nemeckí vysokoškolskí pedagógovia
Kategória:Osobnosti z Tübingenu